Gavumenti evuddeyo okutangaza eggwanga ku nsonga y'okukyusa ssemateeka okugyamu akawayiro k'emyaka.
Okusinzira ku ssemateeka w'eggwanga lino, omuntu yenna singa asusa emyaka 75, takirizibwa kuddamu kwesimbawo kyoka aba NRM bali mukutya nti singa akawayiro k'emyaka tekakyusibwa oba okugibwaawo, 2021, ssentebe w'ekibiina kyabwe era omukulembeze w'eggwanga lino Yoweri Kaguta Museveni, agya kuba takirizibwa kuddamu kwesimbawo ekisanja eky'omukaaga.
Wabula Nampala wa Gavumenti mu Palamenti Ruth Nankabirwa agambye nti tewali muntu yenna wadde omubaka wa Palamenti agenda kuwebwa ssente okutunda ekiteeso eri bannayuganda oba mu Palamenti okugyawo ekomo ku myaka mu konsitusoni eri omuntu yenna eyagala obwa Pulezidenti.
Mungeri y'emu agambye nti buli mubaka yalondebwa kuwereza bantu be era atekeddwa okweyambisa obuyinza bwe okuteesa ekiyinza okuyamba ekitundu kye ne ggwanga lyona.
Nankabirwa agamba nti okuwa omuntu yenna ssente kikolwa kyakuwa nguzi ekintu omukulembeze w'eggwanga lino Yoweri Kaguta Museveni kyatawagira.
Like us on Facebook for more News, Pics, Videos, Events, Promos & lots of fun stuff..
lug_Latn lug_Latn lug_Latn lug_Latn lug_Latn eng_Latn